OpenLLM-France/wikimedia huggingface dataset:
# Banys termals (Naut Aran)

Banys termals és una obra de Naut Aran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Edifici modest de planta rectangular i consta d'un sol pis. A la planta baixa hi ha dos rengles de cambres de bany i al superior s'obren diferents habitacions.

## Història

Les aigües tèrmiques ja eren conegudes pels romans; són aigües sulfuroses. Això ho demostra el fet de trobar-hi un fragment de Sipió amb les lletres NYMP, les quals part d'una inscripció al·lusiva a les deesses de les aigües.

## Referències

* 1 2 «Banys termals». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# TriNa

TriNa és una marca espanyola de begudes refrescants propietat de la multinacional Cadbury-Schweppes des de 1990. Aquesta marca té el seu origen en l'empresa Trinaranjus, fabricant d'un refresc de taronja creat pel farmacèutic valencià Agustín Trigo Mezquita.
Aquesta beguda es caracteritza i es diferencia d'altres refrescs pel fet que no conté gas, i conté un mínim del 6% de suc —que arriba a un 16% en el refresc de poma.

## Història

El primer refresc de Trinaranjus es va comercialitzar el 1933. Va ser creat a València pel Doctor Trigo i consistia en un refresc de taronja sense gas comercialitzat amb una ampolla que guardava una forma similar a la taronja, i una etiqueta on es podien veure tres peces de fruita. El Doctor Trigo va presentar el seu refresc a la fira de Marsella de 1936 amb el nom de Naranjina, i un empresari algerià-francès, Léon Breton, va obtenir la fórmula i va produir el refresc a Algèria primer i després a França amb el nom d'Orangina.
La companyia es va mantenir al llarg dels anys i va comercialitzar altres sabors al llarg del temps, consolidant-se com una de les marques més importants en refrescs sense gas d'Espanya. En 1990 la companyia va ser adquirida per la multinacional Cadbury-Schweppes. Des de llavors la companyia ha explotat altres mercats de begudes com el te o els sucs de fruita.

## Productes
### Trina

Refrescos sense gas:
* Taronja (anteriorment Trinaranjus)
* Llimona (anteriorment Trinalimón)
* Poma
* Mandarina
* Pinya
* Tropical

### Trina Té (T!)

* Roig amb Bresquilla
* Verd amb Poma
* Negre amb Llima
* Blanc amb Meló

### Vital Trina

* Pinya
* Multifruites

## Enllaços externs

* Web de Trina
# Flomaton

Flomaton és una població dels Estats Units a l'estat d'Alabama. Segons el cens del 2000 tenia 1.588 habitants.

## Demografia

Segons el cens del 2000, Flomaton tenia 1.588 habitants, 644 habitatges, i 446 famílies. La densitat de població era de 115,9 habitants/km².
Dels 644 habitatges en un 32,9% hi vivien nens de menys de 18 anys, en un 49,1% hi vivien parelles casades, en un 16,9% dones solteres, i en un 30,7% no eren unitats familiars. En el 28% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,5% tenia menys de 18 anys, un 9,3% entre 18 i 24, un 26,4% entre 25 i 44, un 22,1% de 45 a 60 i un 15,7% 65 anys o més.
L'edat mediana era de 36 anys. Per cada 100 dones hi havia 85,9 homes. Per cada 100 dones de 18 o més anys hi havia 78,2 homes.
La renda mediana per habitatge era de 25.875 $ i la renda mediana per família de 34.141 $. Els homes tenien una renda mediana de 30.083 $ mentre que les dones 15.292 $. La renda per capita de la població era de 14.360 $. Aproximadament el 16,5% de les famílies i el 21,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Tommy Byrne

Tommy Byrne (Drogheda, 6 de maig de 1958) va ser un pilot de curses automobilístiques irlandès que va arribar a disputar curses de Fórmula 1.

## A la F1

Tommy Byrne va debutar a la dotzena cursa de la temporada 1982 (la 33a temporada de la història) del campionat del món de la Fórmula 1, disputant el 8 d'agost del 1982 el G.P. d'Alemanya al circuit de Hockenheimring.
Va participar en un total de cinc curses puntuables pel campionat de la F1, disputades totes a la temporada 1982, no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1982 | Theodore Racing Team | Theodore | Cosworth | SUD | BRA | O.USA | SMR | BEL | MON | E.USA | CAN | HOL | GBR | FRA | ALE NVQ | AUT Ret | SUI NVQ | ITA NVQ | LVG Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 (2) | 0 | 0 | 0 | 0 | 0 |
# Cantó de Severac del Castèl

El cantó de Severac del Castèl és un cantó francès del departament de l'Avairon, situat al districte de Millau. Té 5 municipis i el cap cantonal és Severac del Castèl.

## Municipis

* Busens
* La Panosa
* La Vèrnha
* Recolas e Previnquièiras
* Severac del Castèl

## Història

Llista dels consellers generals successius :
| Data d'elecció | Identitat | Partit |
| 1988-1994 | Edmond Gros | PS |
| 1994-2001 | Bernard Seillier | MPF |
| 2001-2004 | Éric Hochard | PRG |
| 2004-2008 | Bernard Seillier | MPF |
| 2008- | Catherine Laur | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.236 | 4.519 | 4.429 | 4.259 | 4.019 | 4.009 | 4.017 |
# Inhibidor de l'aromatasa

Els inhibidors de l'aromatasa (IA) són una classe de medicaments que s'utilitzen en el tractament del càncer de mama en dones postmenopàusiques i la ginecomàstia en homes. També es poden utilitzar fora de l'etiqueta per reduir la conversió d'estrògens quan se suplementa de manera exògena la testosterona. Igualment es poden utilitzar per a la quimioprevenció en dones amb alt risc de càncer de mama.
L'aromatasa és l'enzim que catalitza un pas clau d'aromatització en la síntesi d'estrògens. Converteix l'anell enònic dels precursors d'andrògens com la testosterona en un fenol, completant la síntesi d'estrògens. Com que els càncers de mama i d'ovari hormonals positius requereixen que els estrògens creixin, es prenen els IA per bloquejar la producció d'estrògens o bloquejar l'acció dels estrògens sobre els receptors.

## Membres

Fàrmacs comercialitzats al mercat espanyol:
* Anastrozole (EFG, Arimidex)
* Letrozole (EFG, Femara, Loxifan)
* Exemestà (Aromasin)

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2021.
# Saline (Louisiana)

Saline és una població dels Estats Units a l'estat de Louisiana. Segons el cens del 2000 tenia 296 habitants.

## Demografia

Segons el cens del 2000, Saline tenia 296 habitants, 111 habitatges, i 85 famílies. La densitat de població era de 96,9 habitants/km².
Dels 111 habitatges en un 36,9% hi vivien nens de menys de 18 anys, en un 53,2% hi vivien parelles casades, en un 16,2% dones solteres, i en un 23,4% no eren unitats familiars. En el 23,4% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,13.
Per edats la població es repartia de la següent manera: un 30,1% tenia menys de 18 anys, un 9,5% entre 18 i 24, un 25% entre 25 i 44, un 19,9% de 45 a 60 i un 15,5% 65 anys o més.
L'edat mediana era de 35 anys. Per cada 100 dones de 18 o més anys hi havia 91,7 homes.
La renda mediana per habitatge era de 26.500 $ i la renda mediana per família de 31.250 $. Els homes tenien una renda mediana de 26.458 $ mentre que les dones 16.719 $. La renda per capita de la població era d'11.364 $. Entorn del 17,3% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saline». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Saline». American Fact Finder. Oficina del Cens dels Estats Units, 12-01-2010.
# Manfred Kaltz

Manfred Kaltz (Ludwigshafen, el 6 de gener de 1953) és un ex jugador de futbol alemany i directiu.
Kaltz va jugar a la Bundesliga amb l'Hamburger SV, amb el FC Mulhouse i el Girondins de Bordeaux així com amb la selecció alemanya.
# Francisco José Artiga

Francisco José Artiga (Osca, 1650 - Osca, 20 d'abril de 1711) fou un escriptor, gravador, pintor, arquitecte, matemàtic i astrònom aragonès.
Va escriure quinze llibres de temàtica diversa, tant de matemàtiques i ciència, com d'astronomia i gramàtica, destacant l'Epítome de la elocuencia española (1692), retòrica en vers que tingué sis reimpressions durant el segle xvii. Francisco José Artiga formà part del cercle de Vincencio Juan de Lastanosa pel qual elaborà els gravats del seu Tratado de la moneda jaquesa y de otras de oro y plata del Reyno de Aragón (Saragossa, 1681). El 1692 obtingué la càtedra de matemàtiques de la Universitat d'Osca. Com a arquitecte dissenyà la façana d'aquesta universitat i des del 1690 en supervisà la seva construcció. Elaborà un tractat inèdito de poliorcética, Fortificación elemental, que il·lustrà ell mateix. Segons Juan Agustín Ceán Bermúdez fou pintor de perspectives i gravador al cisell i aiguafort.

## Referències

* 1 2 «Francisco José de Artiga y Orús». Reial Acadèmia Espanyola (RAE). [Consulta: 14 desembre 2023].
* 1 2 «“Francisco de Artiga fue uno de los oscenses más polifacéticos”». Diario del Alto Aragón, 28-05-2021 [Consulta: 14 desembre 2023].
* ↑ «Artiga, Francisco José». Auñamendi Eusko Entziklopedia - Fundació Bernardo Estornés Lasa [Consulta: 14 desembre 2023].
* ↑ Díez Coronado, M.ª Ángeles «Francisco José de Artiga y la retórica del siglo XVII: Epítome de la elocuencia española (1692)». Alazet. Revista de Filologçia, Núm. 14, 2014, pàgs. 201-208 [Consulta: 14 desembre 2023].

## Bibliografia

* Ceán Bermúdez, Juan Agustín. Diccionario histórico de los más ilustres profesores de la Bellas Artes en España. Madrid, t. I, pp. 78-79, 1800.
* Diez Coronado, Mª Ángeles, «Francisco José de Artiga y la retórica del siglo XVII. "Epítome de la elocuencia española" (1692)», Alazet, 14 (2002), pp. 201-207.
# Toromona

El toromona (toromono) és una llengua del grup occidental de les llengües tacanes parlada a la província d'Iturralde (entre els rius Madidi i Hit) al departament de La Paz, a Bolívia. Es va informar de l'existència de 200 toromones el 1983, però no han estat localitzats des d'aleshores. És reconeguda com a llengua oficial en la nova constitució boliviana.

## Referències

* ↑ Art. 5 de la Constitució de Bolívia (2009)
* ↑ Toromona a Ethnologue (18th ed., 2015)
# Cantó de Sevran

El cantó de Sevran és un cantó francès del departament de Sena Saint-Denis, situat al districte de Le Raincy. Des del 2015 compta amb dos municipis.

## Municipis

* Sevran
* Villepinte

## Història

Llista dels consellers generals successius :
| Data d'elecció | Identitat | Partit |
| 1967-1979 | André Toutain | PS |
| 1979-1998 | Bernard Vergnaud | PCF |
| 1998-2004 | Michel Prin | PCF |
| 2004-2012 | Stéphane Gatignon | PCF, després EELV |
| 2012- | Jean-François Baillon | EELV |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 17.969 | 20.253 | 34.221 | 41.809 | 48.478 | 47.063 | 49.832 |
| A partir de 1990: Població sense dobles comptes |||||||
# Inhibidor de la fosfodiesterasa tipus 5

Un inhibidor de la fosfodiesterasa tipus 5 (o inhibidor de la 5-fosfodiesterasa), sovint abreujat com a inhibidor de la PDE5, és un medicament utilitzat per bloquejar l'acció de degradació de la fosfodiesterasa tipus 5 en el GMP cíclic en les cèl·lules musculars llises que recobreixen els vasos sanguinis que irriguen el cos cavernós del penis. Aquests fàrmacs s'utilitzen en el tractament de la disfunció erèctil, i van ser els primers en el tractament oral eficaç per a la malaltia. Com que la PDE5 també és present en el múscul de la paret arterial sense problemes en els pulmons, els inhibidors de la PDE5 també s'han estudiat per al tractament de la hipertensió arterial pulmonar, una malaltia en la qual els vasos sanguinis en els pulmons es tornen anormalment estreta.

## Fàrmacs

Fàrmacs comercialitzats al mercat espanyol:
* Avanafil (Spedra), inici acció 15 minuts (2/3 part dels pacients)
* Sildenafil (EFG, Galotam, Idoka, Revatio, Viagra), inici acció 1h, durada d'acció 4-5h.
* Tadalafil (EFG, Acore, Alneo, Ativol, Cialis, Citax, Victogon), inici acció 0,5-1h, durada d'acció 12-24h.
* Vardenafil (EFG, Levatik, Levitra, Sarilen, Vivanza), inici acció 0,5-1h, durada d'acció 4-5h.

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2022.
# Salinas del Manzano

Salinas del Manzano és un municipi de la província de Conca, a la comunitat autònoma de Castella-La Manxa.
El patro d'aquest municipi s'anomena Sant Roque.

## Demografia

Evolució demogràfica :
| 1991 | 1996 | 2001 | 2004 |
| 149 | 135 | 109 | 107 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Trial de Sant Llorenç 1988

L'edició de 1988 del Trial de Sant Llorenç fou la 22a d'aquesta prova, organitzada pel Motor Club Terrassa. El trial era la primera prova del Campionat del Món d'aquell any i tingué lloc el 6 de març a Sant Llorenç de Morunys, Solsonès, amb sortida davant l'edifici de l'escola Vall de Lord. Hi participaren vora 70 pilots, els quals hagueren de superar 15 zones repartides al llarg d'un recorregut que calia completar 3 vegades.
La dificultat de les zones fou inferior que la de l'anterior edició.

## Classificació

| Posició | Pilot | Motocicleta | Punts |
| 1 | Thierry Michaud | Fantic | 39 |
| 2 | Steve Saunders | Fantic | 50 |
| 3 | Jordi Tarrés | Beta | 51 |
| 4 | Diego Bosis | Aprilia | 55 |
| 5 | Donato Miglio | Fantic | 57 |
| 6 | Philippe Berlatier | Montesa | 77 |
| 7 | Gabino Renales | Montesa | 82 |
| 8 | Peter Jahn | Beta | 86 |
| 9 | Andreu Codina | Gas Gas | 88 |
| 10 | Eddy Lejeune | Merlin | 88 |

## Referències

* ↑ «Jordi Tarrés, tercero en Sant Llorenç» (PDF) (en castellà). Hemeroteca. El Mundo Deportivo, 07-03-1988. [Consulta: 20 juliol 2014].
* «Trial World Championship 1988 - G.P. Spain - Espagne» (PDF) (en anglès). trialonline.org. Arxivat de l'original el 12 d’agost 2014. [Consulta: 20 juliol 2014].
# Frechinia

Frechinia és un gènere d'arnes de la família Crambidae.

## Taxonomia

* Frechinia criddlealis (Munroe, 1951)
* Frechinia helianthiales (Murtfeldt, 1897)
* Frechinia laetalis (Barnes & McDunnough, 1914)
* Frechinia lutosalis (Barnes & McDunnough, 1914)
* Frechinia texanalis Munroe, 1961

## Espècies antigues

* Frechinia murmuralis (Dyar, 1917)

## Referències

* ↑ «GlobIZ search». Global Information System on Pyraloidea. [Consulta: 13 juliol 2019].
# Toroide

Un toroide és una forma geomètrica tridimensional generada per extrusió en traslladar el centre d'un cercle al llarg d'una trajectòria corba tancada (una el·lipse o una circumferència) situat en el seu mateix pla. Es tracta doncs d'una superfície de revolució quàdrica, generada per una circumferència que gira al voltant d'un punt del mateix pla del seu eix de gir. Els donuts i els pneumàtics, per exemple, tenen forma de toroide, i concretament de tor, que és el cas particular al qual la corba tancada és una circumferència.

## Area i volum

L'àrea és:
    ${A}_{Lateral}=4\cdot \pi ^{2}\cdot k\cdot r$
El volum és:
    ${V}=2\cdot \pi ^{2}\cdot k\cdot r^{2}$
on $r$ és el radi del cercle rotat i $k$ és la longitud entre el cercle i el seu eix de rotació.

## Electrònica

Un toroide és un nucli magnètic circular fet de pols de ferro, al voltant del qual s'enrotlla un filferro per produir un inductor. Les espirals toroïdals es poden usar en una àmplia gamma d'aplicacions, com bobines d'alta freqüència i transformadors.
Els inductors toroïdals poden tenir un factor Q més gran, una inductància major, i poden transportar més corrent que bobines solenoides. Això és degut al menor nombre d'espires (voltes) que calen a les bobines amb nuclis amb material d'alta permeabilitat magnètica, la qual cosa redueix la resistència.
El flux magnètic en un toroide està confinat en el nucli, evitant així que l'energia sigui absorbida per altres objectes.
# Cornelis Floris de Vriendt

Cornelis Floris de Vriendt (Anvers, 1534 - 1575), escultor, arquitecte i gravador flamenc del segle xvi.
A diferència del seu germà Frans Floris de Vriendt, Cornelis Floris de Vriendt va dedicar la seva carrera artística principalment a l'escultura i en segon terme a les realitzacions arquitectòniques, en ambdues arts va realitzar una síntesi del gòtic tardà i el renaixement.
Les seves obres es troben principalment a la seva ciutat natal on es va manifestar molt apassionat per les noves tendències del renaixement italià, manifestant-ho principalment a la façana de l'Ajuntament d'Anvers realitzada entre els anys 1561 i 1565, amb el cos central resolt com un arc de triomf amb arcs de mig punt entre parells de columnes. Com escultor sobresurt a la seva producció el monumental tabernacle de Sant Leonard, a Zoutleeuw de l'any 1552, amb estàtues i relleus on s'aprecia la barreja de l'estil gòtic amb el renaixentista. Va realitzar els sepulcres dels reis de Dinamarca i els ducs de Prússia a Königsberg així com tota l'obra escultòrica del cor de la catedral de Tournai, en aquesta última obra es combina els estils de Bramante amb el d'Andrea Sansovino.

## Referències

* ↑ Huysmans, Antoinette. et alii. Cornelis Floris, 1514-1575: beeldhouwer, architect, ontwerper (en neerlandès). Gemeentekrediet, 1996. ISBN 978-90-5066-172-0.

## Bibliografia

DDAA. Historia Universal del Arte:Renacimiento II y Manierismo. Barcelona, Editorial Planeta, 1988. ISBN 84-320-8906-0.
# Cal Bernat (Castellar de la Ribera)

Cal Bernat és una masia situada al municipi de Castellar de la Ribera, a la comarca catalana del Solsonès.

## Enllaços externs

   * Fototeca del Solsonès: Article referit a aquesta masia
# Estació d'Hirson-Écoles

L'estació d'Hirson-Écoles és una estació ferroviària situada al municipi francès d'Hirson (al departament de l'Aisne).
És servida pels trens del TER Picardie i el TER Nord-Pas-de-Calais.
| Provinença | Estació anterior | Línia | Estació següent | Destinació |
| Lille-Flandres | Anor | TER Nord-Pas-de-Calais | Hirson | Hirson |
| Laon | Hirson | TER Picardie | Fourmies | Fourmies |
# Buztintxuri

Buztintxuri és un barri de la ciutat de Pamplona, capital de la Comunitat Foral de Navarra. Té una població de 4.773 habitants (cens de 2008). Limita al nord amb Berriozar i Artika (Berrioplano) i al sud amb Arrotxapea i San Jorge / Sanduzelai. Es troba al nord de la ciutat amb una superfície de 680.000 metres quadrats, dels que més de 86.000 s'han reservat per a equipaments.

## Història

Al desembre de 1999 començà a gestar-se sobre els plànols el barri de Buztintxuri-Euntzetxiki. Va arribar amb el nou pla municipal i els primers habitatges de la zona es van lliurar en 2003. El barri és de moment un barri dormitori. Potser se solucioni això amb l'eliminació del bucle ferroviari que aïlla Buztintxuri de la resta de la ciutat.

## Comunicacions

| Trajecte | Horari | Freqüència |
| Pl. Blanca de Navarra – Buztintxuri | 06:38 - 22:36 | 12´ |
| Aitzoain – Noáin- Beriain | 06:28 - 22:28 | 12´ |
| Pl. Paz - Berriouso | 06:30 - 22:30 | 60´ |
| Pl. Sarasate – Aitzoain - Berriouso | 22:40 - 0:10 | 40-50´ |

## Referències

* ↑ «Población y estadistica de Pamplona por Barrios - 22/09/2008». Arxivat de l'original el 2015-09-24. [Consulta: 12 gener 2013].
* 1 2 .Diario de Navarra - Buztintxuri, el barrio del barro blanco, tiene casi 4.000 vecinos - 13 de febrer de 2009
# Trial de Sant Llorenç 1985

L'edició de 1985 del Trial de Sant Llorenç fou la 19a d'aquesta prova, organitzada pel Motor Club Terrassa. El trial era la primera prova del Campionat del Món d'aquell any i tingué lloc el 24 de febrer a Peramola, Alt Urgell. Hi participaren vora 70 pilots, els quals hagueren de superar 21 zones repartides al llarg d'un recorregut que calia completar 2 vegades.
De cara a aquella edició, el Motor Club Terrassa comptà amb la col·laboració de la comissió de moto clubs de Lleida i amb la de Manuel Soler, qui s'encarregà de dissenyar les zones del trial.

## Classificació

| Posició | Pilot | Motocicleta | Punts |
| 1 | Thierry Michaud | Fantic | 38 |
| 2 | Steve Saunders | Honda | 60 |
| 3 | Eddy Lejeune | Honda | 64 |
| 4 | Lluís Gallach | Merlin | 64 |
| 5 | Pascal Couturier | Beta | 69 |
| 6 | Diego Bosis | Montesa | 73 |
| 7 | Tony Scarlett | Yamaha | 77 |
| 8 | Gilles Burgat | Yamaha | 79 |
| 9 | Philippe Berlatier | Aprilia | 80 |
| 10 | Renato Chiaberto | Fantic | 82 |

## Referències

* ↑ «Michaud, intratable» (PDF) (en castellà). Hemeroteca. El Mundo Deportivo, 25-02-1985. [Consulta: 14 gener 2014].
* «Trial World Championship 1985 - G.P. Spain - Espagne» (PDF) (en anglès). trialonline.org. Arxivat de l'original el 8 d’agost 2014. [Consulta: 20 febrer 2011].
# Francis Kahata

Francis Kahata (Ruiru, 7 de juny de 1991) és un exfutbolista kenyià de la dècada de 2010.
Fou internacional amb la selecció de futbol de Kenya. Pel que fa a clubs, destacà a Thika United, KF Tirana i Gor Mahia.

## Referències

* ↑ «Kastrioti - Tirana». Soccerway.com, 01-02-2014 [Consulta: 6 abril 2014].
* ↑ Francis Kahata at Footballdatabase
* ↑ Francis Kahata a National-Football-Teams.com (anglès)
* ↑ Francis Kahata, Fitxa a Soccerway
# Criptomelana

La criptomelana és un mineral de la classe dels òxids, que pertany al grup de la coronadita. Va ser anomenada l'any 1942 per part de Wallace E. Richmon i Forrest A. Gonyer a partir de les paraules gregues κρυπτός, kryptos, "amagat, secret"; i μέλας, melas, "negre, obscur" degut al fet que la identitat d'aquest mineral comú, negre, de manganès havia passat desapercebuda dins d'un grup d'òxids de manganès; tot i que no va ser aprovada com a espècie vàlida per l'Associació Mineralògica Internacional fins a l'any 1982.

## Característiques

La criptomelana és un òxid de potassi i manganès de fórmula química K(Mn₇$^{4+}$Mn$^{3+}$)O$_{16}$. Cristal·litza en el sistema monoclínic, els cristalls són rarament subeuèdrics, de fins a 2 mm, normalment forma masses compactes de gra fi, botrioidals (en forma de grans de raïm) o agregats radials fibrosos, tots en el mateix espècimen. La seva duresa a l'escala de Mohs és de 5 a 6,5.
Segons la classificació de Nickel-Strunz, la criptomelana pertany a «04.DK: Òxids amb proporció Metall:Oxigen = 1:2 i similars, amb cations grans (+- mida mitjana); estructures de túnel» juntament amb els següents minerals: akaganeïta, coronadita, hol·landita, manjiroita, mannardita, priderita, redledgeita, henrymeyerita, estronciomelana, romanechita i todorokita.

## Formació i jaciments

La criptomelana és abundant en els dipòsits de manganès oxidat omplint espais buits o reemplaçant minerals primaris que continguin manganès i és sovint reemplaçada per altres minerals secundaris de manganès.
Els jaciments de criptomelana tenen una àmplia distribució mundial. A Catalunya se n'ha trobat a la mina Serrana, a El Molar (Priorat, Tarragona).
Sol trobar-se associada amb altres minerals com: pirolusita, nsutita, braunita, calcofanita, manganita i altres òxids de manganès.

## Referències

* 1 2 3 «Cryptomelane» (en anglès). Mindat. [Consulta: 7 novembre 2015].
* 1 2 3 «Cryptomelane» (en anglès). Handbook of Mineralogy. Arxivat de l'original el 16 de juliol 2012. [Consulta: 17 gener 2017].